15. ΝΟΜΟΘΕΤ. ΔΙΑΤΑΓΜΑ υπ’ αριθ. 754 της 12/21 Δεκ. 1970 (ΦΕΚ Α΄ 281) Περί πληρωμής δι’ επιταγών των δαπανών των Ν.Π.Δ.Δ., Ειδικών Ταμείων, Ειδικών Κεφαλαίων και Ειδικών Υπηρεσιών, ων την διαχείρησιν ασκεί η Τράπεζα της Ελλάδος. ΄Αρθρ.1.-1.Αι πάσης φύσεως πληρωμαί των δαπανών των Νομικών Προσώπων Δημοσίου Δικαίου, Ειδικών Ταμείων, Ειδικών Κεφαλαίων και Ειδικών Υπηρεσιών, ων την διαχείρισιν ασκεί η Τράπεζα της Ελλάδος κατά το άρθρ. 1 του από 20.1.1932 Π.Δ/τος «περί διαχειρίσεως Νομικών Προσώπων υπό της Τραπέζης της Ελλάδος» ενεργούνται εφεξής δι’ επιταγών, εκδιδομένων απαραιτήτως επί χρηματικών ενταλμάτων. 2.Εξαιρετικώς, πληρωμαί δια δαπάνας μισθοδοσίας και πάσης ετέρας σταθεράς αποδοχής των υπαλλήλων, δια δαπάνας συντάξεων και βοηθημάτων ως και δια μικροδαπάνας το ύψος των οποίων καθορίζεται εκάστοτε δι’ αποφάσεων της Διοικήσεως των Νομικών Προσώπων Δημοσίου Δικαίου, Ειδικών Κεφαλαίων και Ειδικών Υπηρεσιών ενεργούνται δια μιας, κατ’ είδος δαπάνης, επιταγής επ’ ονόματι υπαλλήλου, οριζομένου δι’ αποφάσεως της κατά περίπτωσιν Διοικήσεως προς καταβολήν των σχετικών ποσών εις τους δικαιούχους. 3.Τα ιδρυόμενα από της δημοσιεύσεως του παρόντος Νομικά Πρόσωπα Δημοσίου Δικαίου, Ειδικά Ταμεία, Ειδικά Κεφάλαια και Ειδικαί Υπηρεσίαι, υπάγονται εις τας διατάξεις της παρ. 1 του παρόντος εφ’ όσον η διαχείρισις αυτών ανατεθή εις την Τράπεζαν της Ελλάδος. ΄Αρθρ.2.-Δι’ αποφάσεων του Υπουργού των Οικονομικών δημοσιευομένων εις την Εφημερίδα της Κυβερνήσεως καθορίζονται αι αναγκαίαι λεπτομέρειαι δια την εφαρμογήν του παρόντος. Σελ. 12,04(ζ) Τεύχος 1202-Σελ. 4 ΄Αρθρ.3.-Πάσα διάταξις αντικειμένη εις το παρόν καταργείται. ΄Αρθρ.4.-Η ισχύς του παρόντος άρχεται μεθ’ εξάμηνον από της δημοσιεύσεώς του εις την Εφημερίδα της Κυβερνήσεως. 39.Α.α.15 Γενικές Διατάξεις Ν.Π.Δ.Δ. 16

[Source: greek_legal_code_raptarchis | Tokens: 1649]